CELEX: 32021D1404
Language: et
Date: 2021-06-28 00:00:00
Title: Nõukogu otsus (EL) 2021/1404, 28. juuni 2021, ühelt poolt Euroopa Liidu ja selle liikmesriikide ning teiselt poolt Tuneesia Vabariigi vahelise Euroopa – Vahemere piirkonna lennunduslepingu liidu nimel allkirjastamise kohta

27.8.2021   
               
               
                  ET
               
               
                  Euroopa Liidu Teataja
               
               
                  L 303/1
               
            
         NÕUKOGU OTSUS (EL) 2021/1404,
         28. juuni 2021,
         ühelt poolt Euroopa Liidu ja selle liikmesriikide ning teiselt poolt Tuneesia Vabariigi vahelise Euroopa – Vahemere piirkonna lennunduslepingu liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 9. detsembril 2008 komisjonile loa alustada Tuneesia Vabariigiga läbirääkimisi ühelt poolt Euroopa Liidu ja selle liikmesriikide ning teiselt poolt Tuneesia Vabariigi vahelise Euroopa – Vahemere piirkonna lennunduslepingu (edaspidi „leping“) üle. Läbirääkimised lõppesid edukalt lepingu parafeerimisega 11. detsembril 2017.
                  
               
                     (2)
                  
                  
                     Lepingu allkirjastamine liidu nimel ei mõjuta pädevuse jaotust liidu ja selle liikmesriikide vahel. Käesolevat otsust ei tohiks tõlgendada nii, nagu kasutaks liit võimalust teostada oma välispädevust lepinguga hõlmatud valdkondades, mis kuuluvad jagatud pädevusse, mille puhul ei ole liit veel vastavat pädevust liidu sees teostanud.
                  
               
                     (3)
                  
                  
                     Leping tuleks allkirjastada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Tuneesia Vabariigi vahelise Euroopa – Vahemere piirkonna lennunduslepingu liidu nimel allkirjastamiseks antakse luba, eeldusel et leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 28. juuni 2021
            
               
                  Nõukogu nimel
               
               
                  eesistuja
               
               M. do C. ANTUNES
            
         
         
            (1)  Lepingu tekst avaldatakse koos selle sõlmimise otsusega.